ฮั่งเส็งปิดร่วง 609.21 จุด หลังผลประชามติชี้อังกฤษเลือก Brexit
ฮั่งเส็งปิดร่วง 609.21 จุด หลังผลประชามติชี้อังกฤษเลือก Brexit
24 มิ.ย. 2559

ดัชนีฮั่งเส็งตลาดหุ้นฮ่องกงปิดดิ่งลงในวันนี้ โดยดัชนีฮั่งเส็งร่วงลง 609.21 จุด หรือ 2.92% ปิดวันนี้ที่ 20,259.13 จุด หลังจากผลการนับคะแนนในการลงประชามติของอังกฤษระบุว่า ฝ่ายสนับสนุนให้ออกจากสหภาพยุโรป (EU) ชนะฝ่ายที่ต้องการอยู่ใน EU
หลังจากผลการนับคะแนนในการลงประชามติของอังกฤษระบุว่า ฝ่ายที่สนับสนุนให้แยกตัวออกจาก EU ชนะฝ่ายที่ต้องการอยู่ใน EU นายฌอง-คล้อด ยุงเกอร์ ประธานคณะกรรมาธิการยุโรปได้จัดการประชุมในวันนี้ที่กรุงบรัสเซลส์ เพื่อหารือร่วมกับประธานคณะมนตรียุโรป ประธานรัฐสภายุโรป และนายมาร์ค รูทท์ นายกรัฐมนตรีเนเธอร์แลนด์ ซึ่งเป็นประเทศที่เป็นประธานหมุนเวียนของ EU
ด้านกระทรวงต่างประเทศเยอรมนีเปิดเผยว่า เยอรมนีเตรียมจัดการประชุมระดับรัฐมนตรีกระทรวงต่างประเทศของชาติผู้ก่อตั้ง EU ในวันพรุ่งนี้ นอกจากนี้ นายเดวิด คาเมรอน นายกรัฐมนตรีอังกฤษ ได้ประกาศลาออกหลังมีการประกาศผลการลงประชามติ